sukhrobnurali/uzbek-legal-corpus huggingface dataset:
DON NARXLARI OʻRTASIDAGI FARQNI TARTIBGA SOLISh TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2021-03-10)

Oʻzbekiston Respublikasi Prezidentining 1998-yil 31-dekabrdagi PF-2165-son “Davlat ehtiyojlari uchun xarid qilinadigan qishloq xoʻjalik mahsulotlarining hisob-kitob jamgʻarmasini tashkil etish toʻgʻrisida”gi Farmoni va Oʻzbekiston Respublikasi Prezidentining 2008-yil 15-maydagi PQ-867-son “Boshoqli don ekinlarini xarid qilish narxlari toʻgʻrisida”gi (Oʻzbekiston Respublikasi Oliy Majlisi palatalarining Axborotnomasi, 2008-y., 5-son, 268-modda) qaroriga muvofiq Oʻzbekiston Respublikasi Moliya vazirligi, Iqtisodiyot vazirligi va Davlat soliq qoʻmitasi qaror qiladilar: 1. Oʻzbekiston Respublikasi Moliya vazirligi, Iqtisodiyot vazirligi va Davlat soliq qoʻmitasining 2007-yil 10-sentabrdagi 83, 28, 2007-51-sonli qarori (roʻyxat raqami 1729, 2007-yil 20-oktabr) (Oʻzbekiston Respublikasi qonun hujjatlari toʻplami, 2007-y., 43-son, 434-modda) bilan tasdiqlangan “Don narxlari oʻrtasidagi farqni tartibga solish toʻgʻrisidagi nizom”ga ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. Quyidagi mazmundagi 21-band bilan toʻldirilsin: “21.Donning ulgurji-sotish narxini belgilashda donning ulgurji-sotish narxiga qoʻllaniladigan ustama va donni qishloq xoʻjaligi ishlab chiqaruvchilaridan don qabul qilish korxonalarigacha va don qabul qilish korxonalaridan donni qayta ishlash korxonalarigacha transportda tashish xarajatlari, don tayyorlash bilan bogʻliq hisob-kitoblar uchun ajratilgan kredit foizlari hisobga olinmaydi va ushbu xarajatlar keyinchalik don tannarxi tarkibida donni qayta ishlashdan olinadigan mahsulotlar tannarxiga kiritiladi”. 2. 4, 6, 10 va 11-bandlardan “(preyskurant yoki shartnoma)” degan soʻzlar chiqarib tashlansin. 3. 7-bandi “ushbu mablagʻni” degan soʻzlardan keyin “23208 maxsus hisob raqamidan” degan soʻzlar bilan toʻldirilsin. 4. Ushbu oʻzgartirish va qoʻshimchalar “Oʻzdonmahsulot” aksiyadorlik kompaniyasi bilan kelishilgan.
BENZIN, DIZEL YoQILGʻISI VA AVIAKEROSIN UChUN QATʼIY MIQDORDA BELGILANGAN AKSIZ SOLIGʻI STAVKALARINI QAYTA KOʻRIB ChIQISh TOʻGʻRISIDA
(order, 2018-02-02)

Oʻzbekiston Respublikasi Prezidentining 2010-yil 24-dekabrdagi PQ-1449-son “Oʻzbekiston Respublikasining 2011-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qarorining (Oʻzbekiston Respublikasi qonun hujjatlari toʻplami, 2010-y., 52-son, 513-modda) 12-1-sonli ilovasiga muvofiq buyuraman: 1. Benzin, dizel yoqilgʻisi va aviakerosin uchun qatʼiy minimal miqdorda belgilangan aksiz soligʻi stavkalari qayta koʻrib chiqilib, quyidagi miqdorlarda belgilansin: Ai-80 markali benzinga — kamida 321 430 soʻm/tonnaga; Ai-91, A-92 va Ai-93 markali benzinga — kamida 353 430 soʻm/tonnaga; Ai-95 markali benzinga — kamida 408 890 soʻm/tonnaga; EKO dizel yoqilgʻisiga — kamida 284 250 soʻm/tonnaga; dizel yoqilgʻisiga — kamida 273 400 soʻm/tonnaga; aviakerosinga — kamida 50 580 soʻm/tonnaga. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
QIMMATLI QOGʻOZLAR BILAN OPERATSIYALARNI AMALGA OShIRISh HUQUQI UChUN JISMONIY ShAXSLARNI ATTESTATSIYA (QAYTA ATTESTATSIYA)DAN OʻTKAZISh TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(order, 2022-10-18)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuni (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) va Oʻzbekiston Respublikasi Vazirlar Mahkamasining 1996-yil 30-martdagi 126-son qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi tomonidan 1999-yil 1-martda 42-son bilan tasdiqlangan Qimmatli qogʻozlar bilan operatsiyalarni amalga oshirish huquqi uchun jismoniy shaxslarni attestatsiya (qayta attestatsiya)dan oʻtkazish toʻgʻrisidagi nizomga (roʻyxat raqami 660, 1999-yil 3-mart) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
USHLANGAN TRANSPORT VOSITALARI HISOBI SHAKLINI TASDIQLASH TOʻGʻRISIDA
(order, 2019-10-16)

Oʻzbekiston Respublikasi Vazirlar Mahkamasining 2011-yil 25-maydagi 149-son “Qonun hujjatlari buzilganligi uchun ushlangan transport vositalarini toʻxtash joylariga olib kelish, joylashtirish va saqlash tartibini takomillashtirish toʻgʻrisida”gi qarori (Oʻzbekiston Respublikasi qonun hujjatlari toʻplami, 2011-y., 20-21-son, 207-modda) ijrosini taʼminlash maqsadida buyuraman: 1. Ushlangan transport vositalari hisobi shakli ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Oʻzbekiston Respublikasi Prezidenti huzuridagi afv etish masalalari boʻyicha komissiya tarkibiga oʻzgartishlar kiritish toʻgʻrisida
(order, 2011-08-04)

“Oʻzbekiston Respublikasida afv etishni amalga oshirish tartibi toʻgʻrisida”gi Nizomning 4-bandiga asosan Oʻzbekiston Respublikasi Prezidenti huzuridagi afv etish masalalari boʻyicha komissiya tarkibiga quyidagi oʻzgartishlar kiritilsin: Kanyazov Esemurat Sultamuratovich — Oʻzbekiston Respublikasi adliya vazirining birinchi oʻrinbosari, komissiya aʼzosi; Rustambekov Nozimbek Mansurbekovich — Oʻzbekiston Respublikasi Prezidenti devoni huquqni muhofaza qiluvchi va nazorat idoralari faoliyatini muvofiqlashtirish boʻyicha xizmatining fuqarolik va afv etish masalalari boʻyicha shuʼbasi yetakchi inspektori, mazkur komissiyaning masʼul kotibi etib tayinlansinlar. Komissiya raisining oʻrinbosari K. Togayev, komissiya aʼzosi A.A. Ahmedov, masʼul kotibi I.A. Nurmatov boshqa ishga oʻtganligi munosabati bilan komissiya tarkibidan chiqarilsinlar.
XALQARO SHARTNOMANI TASDIQLASH TOʻGʻRISIDA
(resolution, 2011-08-03)

1. Oʻzbekiston Respublikasi Hukumati bilan Singapur Respublikasi Hukumati oʻrtasida 2008-yil 24-iyulda Singapurda imzolangan ikki yoqlama soliq solishga yoʻl qoʻymaslik hamda daromad soliqlarini toʻlashdan boʻyin tovlashning oldini olish toʻgʻrisidagi Bitimga oʻzgartishlar kiritish haqida 2011-yil 14-iyun kuni Toshkent shahrida imzolangan Protokol tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
BOLALIKDAN NOGIRONLARGA NAFAQALAR TOʻLASh BOʻYIChA XARAJATLARNI MOLIYALAShTIRISh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(order, 2021-12-10)

Oʻzbekiston Respublikasi Vazirlar Mahkamasining 2011-yil 7-apreldagi 107-son “Fuqarolarning davlat pensiya taʼminoti toʻgʻrisida”gi Oʻzbekiston Respublikasi Qonuniga hamda Oʻzbekiston Respublikasining Mehnat kodeksiga oʻzgartish va qoʻshimchalar kiritish haqida”gi Oʻzbekiston Respublikasi Qonunini amalga oshirish uchun zarur boʻlgan normativ-huquqiy hujjatlarni tasdiqlash haqida”gi qaroriga (Oʻzbekiston Respublikasi qonun hujjatlari toʻplami, 2011-yil, 14-son, 142-modda) muvofiq buyuraman: 1. Oʻzbekiston Respublikasi moliya vazirining 2009-yil 24-fevraldagi 27-son buyrugʻi (roʻyxat raqami 1927, 2009-yil 27-mart) (Oʻzbekiston Respublikasi qonun hujjatlari toʻplami, 2009-yil, 13-son, 151-modda) bilan tasdiqlangan “Bolalikdan nogironlarga nafaqalar toʻlash boʻyicha xarajatlarni moliyalashtirish tartibi toʻgʻrisida”gi nizomga ilovaga muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. Rus tilidagi matnning 3 va 9-bandlaridagi “Glavnim upravleniyem” soʻzlari “Glavnim upravleniyem finansirovaniya” soʻzlari bilan almashtirilsin. 2. 5-band quyidagi tahrirda bayon etilsin: “5. Nafaqalarni tayinlash va toʻlash Oʻzbekiston Respublikasi Vazirlar Mahkamasining 2011-yil 7-apreldagi 107-son qarori (Oʻzbekiston Respublikasi qonun hujjatlari toʻplami, 2011-yil, 14-son, 142-modda) bilan tasdiqlangan Bolalikdan nogironlarga nafaqalar tayinlash va toʻlash tartibi toʻgʻrisidagi nizomga muvofiq amalga oshiriladi”. 3. Mazkur oʻzgartirishlar Oʻzbekiston Respublikasi Mehnat va aholini ijtimoiy muhofaza qilish vazirligi bilan kelishilgan.
POChTA ALOQASI XIZMATLARINI KOʻRSATISh QOIDALARINING 3-ILOVASIGA OʻZGARTIRISh KIRITISh HAQIDA
(order, 2011-08-02)

Oʻzbekiston Respublikasi Vazirlar Mahkamasining 2011-yil 8-iyundagi 166-son “Oʻzbekiston Respublikasi intellektual mulk agentligi faoliyatini tashkil etish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2011-y., 22-23-son, 236-modda) muvofiq buyuraman: 1. Oʻzbekiston aloqa va axborotlashtirish agentligi Bosh direktorining 2011-yil 22-fevraldagi 1-yu-son buyrugʻi (roʻyxat raqami 2219, 2011-yil 18-aprel) (Oʻzbekiston Respublikasi qonun hujjatlari toʻplami, 2011-y., 16-son, 167-modda) bilan tasdiqlangan Pochta aloqasi xizmatlarini koʻrsatish qoidalarining 3-ilovasidagi “Davlat patent idorasi” degan soʻzlar “Intellektual mulk agentligi” degan soʻzlar bilan almashtirilsin. 2. Mazkur buyruq Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi bilan kelishilgan. 3. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
XALQARO SHARTNOMANI TASDIQLASH TOʻGʻRISIDA
(resolution, 2023-07-07)

1. Intellektual mulkni huquqiy muhofaza qilish va himoyalash sohasida hamkorlik qilish hamda Intellektual mulkni huquqiy muhofaza qilish va himoyalash masalalari boʻyicha Davlatlararo kengashni tashkil etish toʻgʻrisida MDHda qatnashuvchi davlatlar hukumat rahbarlari Kengashi majlisida 2010-yil 19-noyabr kuni Sankt-Peterburg shahrida imzolangan Bitim tasdiqlansin. 2. Oʻzbekiston Respublikasining Adliya vazirligi Bitimni amalga oshirish yuzasidan masʼul boʻlgan markaziy vakolatli organ, Oʻzbekiston Respublikasi Davlat bojxona qoʻmitasi va Oʻzbekiston Respublikasi Raqobatni rivojlantirish va isteʼmolchilar huquqlarini himoya qilish qoʻmitasi esa vakolatli organlar etib belgilansin. 3. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani va Bitimni amalga oshirish yuzasidan masʼul boʻlgan vakolatli organlar tayinlangani toʻgʻrisida depozitariyga tegishli bildirishnomani yoʻllasin. 4. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 5. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
MAJBURIY SERTIFIKATLAShTIRILIShI LOZIM BOʻLGAN TOVARLAR (MAHSULOTLAR)NI OʻZBEKISTON RESPUBLIKASI HUDUDIGA OLIB KIRISh VA UNING HUDUDIDAN OLIB ChIQISh TARTIBI TOʻGʻRISIDAGI YOʻRIQNOMAGA OʻZGARTIShLAR KIRITISh HAQIDA
(resolution, 2016-10-05)

Oʻzbekiston Respublikasi Vazirlar Mahkamasining 2011-yil 28-apreldagi 122-sonli “Sertifikatlashtirish tartibotlarini va sifat menejmenti tizimlarini joriy etishni takomillashtirishga doir qoʻshimcha chora-tadbirlar toʻgʻrisida”gi qarori (Oʻzbekiston Respublikasi qonun hujjatlari toʻplami, 2011-yil, 18-son, 178-modda) asosida Oʻzbekiston standartlashtirish, metrologiya va sertifikatlashtirish agentligi va Oʻzbekiston Respublikasi Davlat bojxona qoʻmitasi qaror qiladilar: 1. “Oʻzdavstandart” tomonidan 1999-yil 10-dekabrda 06/972-son va Oʻzbekiston Respublikasi Davlat bojxona qoʻmitasi tomonidan 2000-yil 21-yanvarda 02/16-09-son bilan tasdiqlangan (roʻyxat raqami 901, 2000-yil 26-fevral) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 4-son) Majburiy sertifikatlashtirilishi lozim boʻlgan tovarlar (mahsulotlar)ni Oʻzbekiston Respublikasi hududiga olib kirish va uning hududidan olib chiqish tartibi toʻgʻrisidagi yoʻriqnomaga ilovaga* muvofiq oʻzgartirish kiritilsin. 2. Mazkur oʻzgartishlar Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
2011/2012 OʻQUV YILIDA OʻZBEKISTON RESPUBLIKASI OLIY TAʼLIM MUASSASALARIDA ABITURIYENTLARNING TEST SINOVLARINI OʻTKAZISh SANASINI 2011 YIL 1 AVGUSTDAN 2 AVGUSTGA KOʻChIRISh TOʻGʻRISIDA
(resolution, 2022-07-22)

Oʻzbekiston Respublikasi Prezidentining “2011/2012 oʻquv yilida Oʻzbekiston Respublikasi oliy taʼlim muassasalariga qabul toʻgʻrisida” 2011-yil 4-iyuldagi PQ-1564-son qaroriga muvofiq hamda respublika oliy taʼlim muassasalariga kirish uchun hujjat topshirgan abituriyentlar soni koʻpayganligi munosabati bilan, shuningdek ularning har tomonlama tayyorgarlik koʻrishi va 2011/2012 oʻquv yili kirish test sinovlarini oʻtkazish uchun zarur shart-sharoitlar yaratish maqsadida Vazirlar Mahkamasi qaror qiladi: 1. 2011/2012 oʻquv yilida respublikaning barcha oliy taʼlim muassasalariga abituriyentlarning test sinovlarini oʻtkazish sanasi 2011-yil 1-avgustdan 2-avgustga koʻchirilsin. 2. Oʻzbekiston Respublikasi Oliy va oʻrta maxsus taʼlim vazirligi, Vazirlar Mahkamasi huzuridagi Davlat test markazi, oʻz tasarrufida oliy taʼlim muassasalariga ega boʻlgan vazirliklar va idoralar Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda test sinovlarini oʻtkazish sanasi koʻchirilganligi toʻgʻrisida barcha abituriyentlarni xabardor qilishni tashkil etish va test sinovlarini 2011-yil 2-avgustda talab darajasida oʻtkazish uchun zarur shart-sharoitlarni yaratish boʻyicha zarur tezkor va kechiktirib boʻlmaydigan chora-tadbirlar amalga oshirilishini taʼminlasinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov, Oliy va oʻrta maxsus taʼlim vaziri B.Y. Xodiyev, Oʻzbekiston Respublikasi Vazirlar Mahkamasi huzuridagi Davlat test markazi direktori B.M. Ismoilov zimmasiga yuklansin.
SAVDO XODIMLARI UChUN MAXSUS KIYIM, MAXSUS POYABZAL VA YaKKA TARTIBDA HIMOYaLANIShNING BOShQA VOSITALARINI BEPUL BERIShNING NAMUNAVIY NORMALARINI TASDIQLASh HAQIDA
(order, 2011-07-19)

Oʻzbekiston Respublikasi Vazirlar Mahkamasining 2000-yil 12-iyuldagi 267-son “Mehnatni muhofaza qilishga doir meʼyoriy hujjatlarni qayta koʻrib chiqish va ishlab chiqish toʻgʻrisida”gi (Oʻzbekiston Respublikasi Hukumati qarorlarining toʻplami, 2000-y., 7-son, 39-modda) va 2010-yil 20-iyuldagi 153-son “Mehnatni muhofaza qilish boʻyicha normativ-huquqiy bazani yanada takomillashtirish toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 28-29-son, 234-modda) qarorlariga muvofiq buyuraman: 1. Savdo xodimlari uchun maxsus kiyim, maxsus poyabzal va yakka tartibda himoyalanishning boshqa vositalarini bepul berishning namunaviy normalari ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Mazkur Namunaviy normalar Oʻzbekiston kasaba uyushmalari Federatsiyasi Kengashi bilan kelishilgan.
XALQARO SHARTNOMALARNI TASDIQLASH TOʻGʻRISIDA
(resolution, 2017-07-25)

1. 2011-yil 5-may kuni Toshkent shahrida imzolangan: Oʻzbekiston Respublikasi Hukumati bilan Turkmaniston Hukumati oʻrtasida savdo vakolatxonalarini oʻzaro taʼsis etish toʻgʻrisidagi Bitim; Oʻzbekiston Respublikasi Hukumati bilan Turkmaniston Hukumati oʻrtasida ilmiy-texnologik hamkorlik toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomalar kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Belgilansinki: Oʻzbekiston Respublikasining Turkmanistondagi Savdo vakolatxonasi faoliyati Oʻzbekiston Respublikasi Tashqi iqtisodiy aloqalar, investitsiyalar va savdo vazirligi tomonidan muvofiqlashtiriladi va unga hisobot beradi; Oʻzbekiston Respublikasining Turkmanistondagi Savdo vakolatxonasi faoliyatini yuritish bilan bogʻliq boʻlgan sarf-xarajatlar Oʻzbekiston Respublikasi Tashqi savdo vazirligi tomonidan mutasaddilik qilinadigan “Oʻztreyd” AJ” va “Oʻzsanoateksport” AJ mablagʻlari, shuningdek boshqa manbalar hisobidan moliyalashtiriladi. 4. Oʻzbekiston Respublikasi Vazirlar Mahkamasi ushbu xalqaro shartnomalar kuchga kirgandan keyin: bir oy muddatda Oʻzbekiston Respublikasining Turkmanistondagi Savdo vakolatxonasini tashkil qilish, moliyalashtirish va faoliyat yuritishini tartibga soluvchi normativ-huquqiy hujjatlarning ishlab chiqilishi va tasdiqlanishini taʼminlasin; Oʻzbekiston Respublikasi majburiyatlari bajarilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
AHOLINI ZILZILALAR OQIBATIDA YUZAGA KELGAN FAVQULODDA VAZIYATLARDA (TABIIY VA TEXNOGEN TUSDAGI) HARAKAT QILISHGA TAYYORLASH KOMPLEKS DASTURINI TASDIQLASH TOʻGʻRISIDA
(resolution, 2025-12-16)

Tabiiy va texnogen tusdagi favqulodda vaziyatlarda aholining tezkorlik bilan harakat qilishi, bunday vaziyatlardan aholini ogohlantirish va unga tayyorlash tizimining holatini yanada takomillashtirish maqsadida Vazirlar Mahkamasi qaror qiladi: 1. Aholini zilzilalar oqibatida yuzaga kelgan favqulodda vaziyatlarda (tabiiy va texnogen tusdagi) harakat qilishga tayyorlash kompleks dasturi (keyingi oʻrinlarda Dastur deb ataladi) ilovaga muvofiq tasdiqlansin. 2. Quyidagi ustuvor tadbirlarni amalga oshirish Dasturning asosiy vazifalari etib belgilansin: aholining barcha qatlamlarini zilzilalar oqibatida yuzaga kelgan favqulodda vaziyatlarda (tabiiy va texnogen tusdagi) harakat qilishga tayyorlash tizimi samaradorligini oshirish; aholini oʻqitish bilan qamrab olishni kengaytirish; koʻngilli qutqaruv drujinalari tuzish va ular faoliyatini tashkil etish; zilzila oqibatlarining seysmik xavfi darajasini kamaytirish; aholiga yuzaga kelayotgan seysmik vaziyatni baholash koʻnikmalarini singdirish va zilzila paytida mutanosib tarzda harakat qilish uchun shart-sharoitlarni taʼminlash; taʼlim muassasalarining oʻquvchilari va talabalarini favqulodda vaziyatlarda harakat qilishga tayyorlashning kompleks tizimini ishlab chiqish. 3. Davlat boshqaruvi organlari rahbarlari, Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari, shuningdek boshqa jalb etilgan tashkilotlarning rahbarlari tasdiqlangan Dasturda nazarda tutilgan tadbirlarni oʻz vaqtida va toʻliq amalga oshirish mexanizmlari ishlab chiqilishini, tadbirlar bajarilishi monitoringi olib borilishi va nazorat qilinishini taʼminlasinlar. 4. Belgilansinki, Dastur tadbirlarini amalga oshirish uchun sarf-xarajatlar har yili tashkilotlarga ajratiladigan budjet mablagʻlari doirasida, shuningdek moliyalashtirishning qonun hujjatlarida taqiqlanmagan boshqa manbalari hisobiga amalga oshiriladi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.A. Xoʻjayev zimmasiga yuklansin.
XORIJIY INVESTITSIYaLAR IShTIROKIDAGI KORXONALAR TOMONIDAN OʻZ EHTIYOJLARI UChUN IMPORT QILINADIGAN MAHSULOTLARNI ANIQLASh QOIDALARI, ShUNINGDEK ULARGA OʻZGARTIRISh VA QOʻShIMChALARNI OʻZ KUChINI YOʻQOTGAN DEB TOPISh TOʻGʻRISIDA
(resolution, 2011-07-18)

Oʻzbekiston Respublikasi Vazirlar Mahkamasining 2011-yil 16-maydagi 136-sonli “Xorijiy investorlar va xorijiy investitsiyalar ishtirokidagi korxonalar tomonidan oʻz ishlab chiqarish ehtiyojlari uchun olib kelinayotgan mol-mulkni sertifikatlash mexanizmini takomillashtirishga doir qoʻshimcha chora-tadbirlar toʻgʻrisida”gi qarorining 2-bandiga (Oʻzbekiston Respublikasi qonun hujjatlari toʻplami, 2011-y., 20-21-son, 200-modda) muvofiq, Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Moliya vazirligi va Davlat bojxona qoʻmitasi qaror qiladilar: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Tashqi iqtisodiy aloqalar vazirligi tomonidan 1998-yil 1-aprelda, Oʻzbekiston Respublikasi Moliya vazirligi tomonidan 1998-yil 2-aprelda 19-son bilan, Oʻzbekiston Respublikasi Davlat bojxona qoʻmitasi tomonidan 1998-yil 3-aprelda 02/19-2-son bilan tasdiqlangan Xorijiy investitsiyalar ishtirokidagi korxonalar tomonidan oʻz ehtiyojlari uchun import qilinadigan mahsulotlarni aniqlash qoidalari (roʻyxat raqami 423, 1998-yil 8-aprel); Oʻzbekiston Respublikasi Tashqi iqtisodiy aloqalar vazirligi tomonidan 1998-yil 9-iyulda 01/12-4-son bilan, Oʻzbekiston Respublikasi Moliya vazirligi tomonidan 1998-yil 10-avgustda 13-02-13/372-son bilan, Oʻzbekiston Respublikasi Davlat bojxona qoʻmitasi tomonidan 1998-yil 10-iyulda 02/20-18-son bilan tasdiqlangan Xorijiy investitsiyalar ishtirokidagi korxonalar tomonidan oʻz ehtiyojlari uchun import qilinadigan mahsulotlarni aniqlash qoidalariga 1-son oʻzgartirish va qoʻshimchalar (roʻyxat raqami 423-1, 1998-yil 11-avgust). 2. Ushbu qaror Oʻzbekiston Respublikasi Markaziy banki bilan kelishilgan. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Kelishilgan:
OʻZBEKISTON RESPUBLIKASI HUDUDINI KARANTINDAGI ZARARKUNANDALAR, OʻSIMLIK KASALLIKLARI VA BEGONA OʻTLARDAN MUHOFAZA QILISh QOIDALARI TOʻGʻRISIDAGI NIZOMNING 1-ILOVASIGA OʻZGARTIRIShLAR KIRITISh HAQIDA
(order, 2018-04-06)

Oʻzbekiston Respublikasi Prezidentining 2008-yil 27-martdagi PQ-823-son “Oʻzbekiston Respublikasining tashqi iqtisodiy faoliyatini yanada tartibga solish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2008-yil, 14-15-son, 98-modda) hamda Vazirlar Mahkamasining 2003-yil 28-iyundagi 290-son “Oʻzbekiston Respublikasi Qishloq va suv xoʻjaligi vazirligi faoliyatini tashkil etishni takomillashtirish toʻgʻrisida”gi (Oʻzbekiston Respublikasi qonun hujjatlari toʻplami, 2003-yil, 12-son, 98-modda) qarorlariga asosan buyuraman: 1. Oʻzbekiston Respublikasi Qishloq va suv xoʻjaligi vazirining 2007-yil 10-dekabrdagi 213-son buyrugʻi bilan tasdiqlangan Oʻzbekiston Respublikasi hududini karantindagi zararkunandalar, oʻsimlik kasalliklari va begona oʻtlardan muhofaza qilish qoidalari toʻgʻrisidagi nizomning (roʻyxat raqami 1764, 2008-yil 31-yanvar) (Oʻzbekiston Respublikasi qonun hujjatlari toʻplami, 2008-yil, 5-son, 23-modda) 1-ilovasi ilovaga muvofiq tahrirda bayon etilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiradi. Mazkur Nizomga kiritilgan oʻzgartirishlar Oʻzbekiston Respublikasi Tashqi ishlar vazirligi, Tashqi iqtisodiy aloqalar, investitsiyalar va savdo vazirligi, Sogʻliqni saqlash vazirligi, Davlat bojxona qoʻmitasi va Oʻzbekiston aloqa va axborotlashtirish agentligi bilan kelishilgan.